בעמדנו תחת החופה, בשביעי בשבת, ביום השנים-עשר לחודש חשוון בשנת חמשת אלפים ושבע מאות ושבעים ותשע לבריאת העולם למנין שאנו מונים כאן, בעיירה כרמל שבמדינת קליפורניה, אנו, בני הזוג האהובים, \_\_\_\_\_\_\_\_\_\_\_ ו \_\_\_\_\_\_\_\_\_\_\_, נכנסים בברית הדדית זו כבני-זוג שווי-ערך וכשותפים אוהבים ותומכים לחיים.

טבעות הנישואין מסמלות את מחויבותנו זו לזה כשותפים וכבני זוג בפני אלוהים ובפני העדים שעימנו כאן. בעת שניצור את עתידנו המשותף, נוקיר ונכבד זו את זה בהדרת כבוד ובלב שלם. מי ייתן ואהבתנו תספק לנו את הנחישות להיות מי שאנחנו, ואת האומץ ללכת בדרך שבחרנו לנו. באמצעות טקס זה והנדרים שהוחלפו בו, אנו מאשרים את נכונותנו להעניק זו לזה את ההגנות ואת הזכויות המיטביות של נישואין מלאי אהבה. מי ייתן וחיינו יהיו שזורים יחד לעד, ונהיה שנינו כיישות אחת ברוך ובמסירות.

בחלקנו את חוויות היומיום, אנו מבטיחים: לשאוף לקשר זוגי אשר יאפשר לנו לבטא את מחשבותינו ורגשותינו הכמוסים ביותר; להיות תמיד רגישים זו לצרכי זה; לחלוק את רגעי האושר ולנחם האחת את השני בעתות צער; ולאתגר זו את זה להגשמה עצמית מלאה ולהשגת סיפוק רוחני ורגשי.

אנו מבטיחים להקים: בית יהודי שיהיה מחויב לקיומה של חברה המקבלת את כלל חבריה; סביבה אוהבת המוקדשת לשלום, תקווה, וכבוד לכל בני האדם; וחיי משפחה שיהיו עשירים באהבה, בלמידה, בנחמה ובחמלה.

אנו מבטיחים לחיות כל יום כאילו היה זה היום הראשון, האחרון, והיחיד שבו נזכה להיות זו עם זה.

באושר נכנסים אנו למחויבות זו ומתחייבים לקבל עלינו אחריות זו.